Pavel Stepanovič Nachimov

Pavel Stepanovič Nachimov (* 5. júl 1802, Gorodok, Smolenská gubernia, Ruská ríša – † 12. júl 1855, Sevastopoľ, Ruská ríša) bol ruský admirál, jeden z najznámejších veliteľov v histórii Ruského námorníctva.

Narodil sa v roku 1802 v obci Gorodok Spas-Volžinskej volosti Vjazemského ujezdu v Smolenskej gubernii. V roku 1815 Nachimov vstúpil do námornej akadémie pre šľachtu v Petrohrade. V roku 1817, uskutočnil svoju prvú cestu na more na palube fregaty Feniks, plachtil na pobreží Švédska a Dánska.

V rokoch 1854 – 1855 bol veliteľom ruských námorných a pozemných síl v bitke o Sevastopoľ počas Krymskej vojny. Dňa 30. novembra 1853, porazil osmanské vojská v Bitke o Sinope.

Zomrel 12. júl 1855, dva dni po tom, čo bol zranený guľkou odstreľovacej pušky v obliehanom Sevastopole na Malchovskom kurgane.

Pochovaný v krypte Vladimirského chrámu v Sevastopoli.

Počas druhej svetovej vojny boli na jeho počesť zriadené vyznamenania Rad Nachimova 1. a 2. triedy a tiež Medaila Nachimova, určené ako vysoké vyznamenania pre príslušníkov námorných síl ZSSR. V roku 2008 bol zvolený za jednu z 50 najvýznamnejších osobností ruských dejín.

Iné projekty 

Ruskí admiráli
Ruské vojenské osobnosti